
CONSILIUL LOCAL AL MUNICIPIULUI CRAIOVA

HOTĂRÂREA NR. 26
Consiliul Local al Municipiului Craiova, întrunit în şedinţa ordinară din 29.01.2009;

Având în vedere raportul nr.8462/2009 întocmit de Direcţia Patrimoniu prin care se propune darea în folosinţă gratuită, către Ford România S.A., a unui teren situat în municipiul Craiova, str.Calea Bucureşti – în faţa blocurilor 29A şi 29B şi rapoartele comisiilor de specialitate ale Consiliului Local al Municipiului Craiova nr.41, 42, 43, 45, 46/2009.

  
În conformitate cu prevederile Legii nr.50/1991, republicată, cu modificările şi completările ulterioare;

În temeiul art.36, alin.2, lit. c coroborat cu alin.5, lit. b, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă concesionarea prin negociere directă, către Ford România S.A., a terenului în suprafaţă de 454,11 mp, ce aparţine domeniului privat al municipiului Craiova, situat în str.Calea Bucureşti, aferent blocurilor 29A şi 29B, identificat conform anexei care face parte integrantă din prezenta hotărâre, în vederea amenajării unei parcări.

Lucrările de investiţii necesare amenajării obiectului concesiunii, cad în sarcina concesionarului.

Art.2. 
Redevenţa  va fi stabilită prin negociere directă, având ca preţ de pornire tariful stabilit prin Hotărârea Consiliului Local al Municipiului Craiova nr. 263/2008.
Art.3.  Durata concesiunii este
 pe perioada desfăşurării activităţii Ford România  S.A.,  dar nu mai mult de 49 de ani.
Art.4. Se împuterniceşte Primarul municipiului Craiova să încheie contractul de concesiune.

Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico- Financiară  şi Ford România S.A vor aduce la îndeplinire prevederile prezentei hotărâri.

	    PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR,

	         Nicoleta MIULESCU



